Reshe ya juye da mujiya wajen zaben shugabanni na Jam’iyyar APC ▷ Legit.ng
Reshe ya juye da mujiya wajen zaben shugabanni na Jam’iyyar APC
9 months ago 17287 views by Muhammad Malumfashi
- Wasu na hannun daman Shugaban kasa Buhari sun sha kashi a zaben APC
- APC tayi watsi da yaron Tinubu da aka zaba a matsayin Shugaban Jam’iyya
- A Jihar Kwara mai dai Bukola Saraki ya goge raini da Ministan yada labarai
Mun samu labari cewa wasu da ke kokarin rike madafan iko na Jam’iyyar APC mai mulki a Jihohin Kasar nan ba su samu yadda su ka so ba. Sai dai kuma wasu manya a APC sun ji dadin yadda abubuwa su ka kaya kwanan nan. Tinubu yana cikin wadanda su ka sha kasa.
Jam'iyyar APC ta rantsar da Balogun a maimakon Oke a Legas
A Jihar Ribas mun fahimci cewa Sanatan Jihar Magnus Abe bai ji dadin yadda zaben Shugabannin Jam’iyyar ya kasance ba ganin Ojukate Amachree ne ya zama Shugaban Jam’iyya a Jihar. Amachree dai yana tare ne da tsohon Gwamnan Jihar Rotimi Amaechi.
A Jihar Oyo kuma Ministan sadarwa Adebayor Shitu bai ji dadin yadda abin ya kasance va. Akin Oke wanda aka zaba kuma aka rantsar a matsayin Shugaban APC yana tare ne da Gwamnan Jihar Abiola Ajimobi. Shittu yana harin kujerar Gwamnan Jihar Oyo a 2023.
Kamar yadda mu ka ji a Jihar Imo dai Gwamna da kan sa ne ya sha kasa inda yayi kokarin kakaba yaran sa a kan kujerun shugabannin Jam’iyyar. Hakan dai bai yiwu ba inda har ta kai Gwamna Rochas Okorocha yace sai ya sa an daure Shugabannin APC na kasa.
A Jihar Kwara Bukola Saraki ya nunawa Ministan labarai Lai Mohammed cewa har yanzu shi yake da ta cewa a APC inda Masood Bolarinwa ya zama Shugaba a Jihar. A Legas dai Tunde Balogun wanda ba ya tare da Bola Tinubu aka rantsar a matsayin Shugaban APC.
NPower recruitment Richest Nigerian musician Nairabet codes Code to check Airtel data balance Ankara gowns for wedding
Kotu ta aikewa da El-Rufa'i kashedi da babbar murya a kan kin yin biyayya ga umarnin ta